15.7.2022
MT
Il-Ġurnal Uffiċjali tal-Unjoni Ewropea
L 188/35
Trid titlesta valutazzjoni tal-Impatt Ambjentali qabel ma jinbena impjant talenerġija nukleari, skont id-Direttiva 2011/92/UE.
Il-miżuri ta’ mitigazzjoni u ta’ kumpens meħtieġa jiġu implimentati.
L-elementi rilevanti f’din it-Taqsima huma koperti mir-rapporti tal-Istati Membri lill-Kummissjoni skont l-Artikolu 14(1) tad-Direttiva 2011/70/ Euratom.
(5) Il-prevenzjoni u l-kontroll tat-tniġġis
L-attività tikkonforma mal-kriterji stabbiliti fl-Appendiċi C ta’ dan l-Anness.
L-emissjonijiet mhux radjuattivi huma fil-livelli jew inqas mil-livelli ta’ emissjonijiet assoċjati mal-firxiet tal-aqwa tekniki disponibbli (BAT-AEL) stabbiliti fil-konklużjonijiet dwar l-aqwa tekniki disponibbli (best available techniques, BAT) għall-impjanti kbar tal-kombustjoni.
Ma jħallu l-ebda effett transmedjali sinifikanti.
Sabiex il-konklużjonijiet dwar il-BAT għal impjanti kbar tal-kombustjoni jkunu japplikaw għal impjanti tal-enerġija nukleari b’input termiku ta’ akbar minn 1 MW iżda anqas mil-limiti, l-emissjonijiet ikunu anqas millvaluri ta’ limitu tal-emissjonijiet stabbiliti fil-parti 2 tal-Anness II tadDirettiva (UE) 2015/2193.
L-iskariki radjuattivi fl-arja, il-korpi tal-ilma u l-art (il-ħamrija) jikkonformaw mal-kundizzjonijiet tal-liċenzja individwali għal operazzjonijiet speċifiċi, fejn applikabbli, u/jew mal-limiti nazzjonali f’konformità mad-Direttiva 2013/51/Euratom u d-Direttiva 2013/59/ Euratom.
Il-fjuwil użat u l-iskart radjuattiv jiġu ġestiti b’mod sikur u responsabbli skont id-Direttiva 2011/70/Euratom u d-Direttiva 2013/59/Euratom.
Hemm disponibbli kapaċità adegwata ta’ ħżin temporanju għall-proġett, filwaqt li l-pjanijiet nazzjonali għar-rimi huma fis-seħħ biex jimminimizzaw it-tul ta’ żmien tal-ħżin temporanju, f’konformità maddispożizzjoni tad-Direttiva 2011/70/Euratom li tqis il-ħżin tal-iskart radjuattiv, inkluż il-ħżin fit-tul, bħala soluzzjoni temporanja u mhux alternattiva għar-rimi.
(6) Il-protezzjoni u r-restawr tal-bijodiversi­ tà u tal-ekosistemi
L-attività tikkonforma mal-kriterji stabbiliti fl-Appendiċi D ta’ dan l-Anness.
Trid titlesta valutazzjoni tal-Impatt Ambjentali qabel ma jinbena impjant talenerġija nukleari, skont id-Direttiva 2011/92/UE.
Il-miżuri ta’ mitigazzjoni u ta’ kumpens meħtieġa jiġu implimentati.
Għal siti/operazzjonijiet li jinsabu f’żoni sensittivi għall-bijodiversità jew qribhom li probabbilment ikollhom effett sinifikanti fuq iż-żoni sensittivi għall-bijodiversità (inkluż in-network Natura 2000 taż-żoni protetti, is-siti ta’ Wirt Dinji tal-Unesco u ż-Żoni ta’ Bijodiversità Ewlenin, kif ukoll żoni protetti oħrajn), twettqet valutazzjoni xierqa, fejn applikabbli, u fuq il-bażi tal-konklużjonijiet tagħha ġew implimentati l-miżuri ta’ mitigazzjoni meħtieġa.
Is-siti/l-operazzjonijiet ma għandhomx ikunu detrimentali għall-istatus ta’ konservazzjoni ta’ xi ħabitat jew speċi li jinsabu f’żoni protetti.
4.29.
Ġenerazzjoni tal-elettriku minn fjuwils gassużi fossili Deskrizzjoni tal-attività Il-kostruzzjoni jew l-operat ta’ faċilitajiet tal-ġenerazzjoni tal-elettriku li jipproduċu l-elettriku bl-użu ta’ fjuwils gassużi fossili li jissodisfaw il-kriterji fil-punt 1(a) tat-Taqsima 4.29 tal-Anness I. Din l-attività ma tinkludix il-ġenerazzjoni talelettriku mill-użu esklużiv ta’ fjuwils gassużi u likwidi rinnovabbli mhux fossili msemmijin fit-Taqsima 4.7 tal-Anness I u l-bijogass u l-fjuwils bijolikwidi msemmijin fit-Taqsima 4.8 tal-Anness I.
L-attivitajiet ekonomiċi f’din il-kategorija jistgħu jiġu assoċjati ma’ diversi kodiċijiet tal-NACE, b’mod partikolari d-D35.11 u l-F42.22 f’konformità mal-klassifikazzjoni statistika tal-attivitajiet ekonomiċi stabbilita bir-Regolament (KE) Nru 1893/2006.